Klassisismi

=**Klassisismi**=

Klassisismilla tarkoitetaan yleensä Rooman ja antiikin klassisen Kreikan taiteen ja kirjallisuuden pitämistä yleisenä esikuvana. Kirjallisuuden klassisismin aikakautena pidetään 1600-lukua. Sen ylimpänä määrittäjänä pidetään Nicolas Boileauta, joka saneli Runousopissaan periaatteet, joille klassisismi perustui. Klassisismia pidetään vastapainona renessanssin rappeutumiselle. Klassisismin ominaispiirteitä ovat selkeys, muodon puhtaus ja harmonia. Teokset ovat pääosin kertovia runoja, draamoja ja satuja. Klassisismin tyylipiirteistä hyvänä esimerkkinä toimii Versailles'n linnan puutarha, joka on suunniteltu täysin symmetriseksi ja puhdasmuotoiseksi - klassisismia puhtaimmillaan.

Draama kukoisti klassisismin aikana, varsinkin Ranskassa. Siinä noudatettiin ns. kolmen ykseyden sääntöä, jonka klassisismin teoreetikot löysivät Aristoteleen runousopista. Aristoteleen määritelmän mukaan draaman tulee olla kokonainen, loppuun suoritettu ja pituudeltaan rajoitettu. Sen tavoitteena oli saavuttaa näytelmän keinoin mahdollisimman täydellinen todenmukaisuu Tragediat olivat suosittuja klassisismin draamassa. Niiden aiheet otettiin usein antiikin historiasta tai mytologiasta, mutta myös raamatullisia ja itämaisia aiheita suosittiin. Tragediassa noudatettiin kolmen ykseyden säännön lisäksi runomuotoisuutta ja jakoa viiteen näytökseen. Tragedioissa kohtalolla ja ihmisen luonteella oli toisiaan täydentävä merkitys.

Klassisismin komedia käytti hyväkseen vanhoja aiheita uudenaikaistamalla niitä ajan vaatimusten mukaisesti. Klassisismin komediakirjailijoista tunnetuin ja menestynein oli Molière. Hänen näytelmiensä toistuvia teemoja ovat epäluonnollisuus ja ihmisluonne.

Näytelmien henkilöhahmot olivat selkeästi tyypiteltyjä (esim. ylevä aatelinen, sivistymätön nousukas). Yksilöllisempiä henkilöhahmoja ei juuri ollut.

Draaman lisäksi klassisismin aikaan suosittiin kertovaa runoa. Runoissa seikkailivat antiikin sankarit, ja niiden tavoite oli herättää lukijassa ihailua.

=**Klassisismin aikaisia tunnettuja kirjailijoita**=


 * Molière (1622-1673)[[image:http://upload.wikimedia.org/wikipedia/commons/1/18/Moliere.jpg width="180" height="189" align="right" caption="Molière"]]
 * Saituri (1668)
 * Don Juan (1665)
 * Ihmisvihaaja (1668)
 * Oppineita naisia (1672)
 * Charles Perrault (1628-1703)
 * Hanhiemon satuja (1697)
 * Luonnekuvia (1688)
 * Mietelmiä (1665)
 * René Descartes (1596-1650)
 * Metodin esitys (1637)
 * Principia philosophiae (1644)[[image:http://upload.wikimedia.org/wikipedia/commons/7/73/Frans_Hals_-_Portret_van_Ren%C3%A9_Descartes.jpg width="160" height="195" align="right" caption="René Descartes"]]
 * Blaise Pascal (1623-1662)
 * Maalaiskirjeitä (1643)
 * Nicolas Boileau (1636-1711
 * Runouden taito (1674)